( 195 ) 
II. Observationes in evolutionem embryonum. 
Auctorum expositis opinionibus de evolutione ovorum , mutationibus 
quas subit animal , modo generationis et parturitionis , etc. , jam in 
medium proferemus nostras observationes, quibus ducti, nobis licebit 
quaedam objecta certa ratione determinare , vel de hac aut illa functione 
minori majorive certitudine judicare. 
Lumbricus terrestris verno tempore aperiatur ; in ovariis occurrunt 
quaedam puncta nigra, aliquando irregularia, veluti inter ova pendentia 
( fig . 2 et 5. tab. IX . ). Illa corpora de quibus infra fusius agemus, sunt 
corpora fetifera, et nonnisi post coitum evolvuntur. Postquam locutus 
fuero de hisce corporibus, quaedam dicam de ovis, de chrysalidibus et 
tandem transibo ad enixum Lumbricorum et pullorum evolutionem. 
A. De corporibus fetiferis. 
Modo diximus illa corpora contineri ovariis sub forma punctorum ni- 
grorum latitudine dimidium millimetri aut millimetrum adaequantium 
[fig- 2 et 5. tab. IX.) Quum modo efformantur, sunt rubescentia et 
tantummodo visibilia a verno tempore usque ad mensem Septembris. 
Quum vero ovaria , jam ovis repleta , in statu fecundatioDi idoneo ver- 
santur, ad eorum superficiem reperiuntur portiones aut maculae obscu- 
riores ; aliquando etiam maculae in integra eorum amplitudine distinguun- 
tur. Microscopii ope perspectae , illae maculae nonnisi sunt congeries 
densiores ovorum, junctorum substantia liquida, viscosa, subnigra aut 
flava. 
Quum, durante coitu, liquor seminalis e testiculis egressus in ovaria 
penetrat , ibi fecundat quasdam ovorum portiones et sese dirigere aut 
saltem magis morari videtur circa illas peculiares congeries de quibus 
modo egimus. Fortasse liquor quibus illae congeries junguntur , majori 
facilitate sperma absorbet. Mox congeries fecundatae, locum praebent 
corporibus fetiferis quae tunc occurrunt sub forma macularum nigrarum , 
ellipticarum , depressarum , lateribus integris , membrana tenuissima 
obductarum. Aliquamdiu post, illa corpora fetifera ex ovariis pro- 
Observata. 
Positio. 
Evolutiones. 
Opiniones de 
generatione. 
